…Мне вельмі спадабалася прэзентацыя фільма. На ўваходзе ў кінатэтр “Масква” і на яго лесвіцах урачыстасць стваралі міліцыянеры ў параднай форме. Іграў міліцэйскі аркестр. У фае было абсталявана са студыйнага рэквізіту рабочае месца следчага райаддзела міліцыі пасляваеннай пары. Можна было патрымаць у руках зброю, якую потым бачылі на экране. Маладыя хлопцы з вайсковай выпраўкай дэманстравалі ўніформу супрацоўнікаў органаў унутраных спраў за розныя перыяды гісторыі. Былі святочны настрой і адчуванне падзеі. І падзея насамрэч была. Фільм дае падставы для роздуму і пра гісторыю, і пра формы яе адлюстравання ў мастацтве.